Mikilvæg atriði sem vert er að hafa í huga þegar hjólað er á stígum : Hægri umferð Allir vegfarendur á stígum og gangstéttum ættu að miða við að í gildi sé hægri umferð og að taka eigi fram úr vinstra megin . Þar sem yfirborðsmerkingar aðgreina hluta stígsins fyrir gangandi annarsvegar og hjólandi hinsvegar borgar sig að virða þær merkingar . Láttu í þér heyrast Hjólreiðamaður skal setja sig í spor annarra vegfarenda eins og gangandi sem ekki búast við hröðum og skyndilegum framúrakstri hjólreiðamanns á stígnum . Hjólreiðamaður skal hægja á sér og gefa hljóðmerki tímalega áður en komið er að gangandi vegfarendum eða ef komið er að blindhorni eða beygju . HjólastígarEf hjólastígur er samhliða gangstétt eða göngustíg skal að jafnaði notast við hjólastíga . Í slíkum tilvikum er aðeins heimilt að hjóla á gangstétt eða göngustíg á hraða sem er ekki meiri en eðlilegur gönguhraði . Sýn fram á stíginnHjólreiðamaður þarf að haga hraða miðað við aðstæður . Ef myrkur er eða ef hjólað er um blindhorn þarf að hægja á sér og miða hraðann við sýn fram á við . Þverun akbrauta Hjólreiðamönnum eiga að sýna sérstaka aðgát við vegamót og þar sem akbraut og stígar skerast . Ökumaður sem ætlar að beygja þvert á hjólarein skal veita umferð hjólreiðamanna á reininni forgang .